A **Alta Franconia** (en alemán *Oberfranken*) é unha das sete rexións administrativas (*Regierungsbezirk*) en que está dividido o estado federado alemán de Baviera.

A súa capital administrativa é a cidade de Bayreuth.

Foi parte da rexión histórica de Franconia, xunto coa Franconia Media e a Baixa Franconia, todas elas hoxe partes do *Land* de Baviera.

Con máis de 200 cervexeiras independentes que elaboran aproximadamente 1 000 tipos diferentes de cervexa, a Alta Franconia ten a densidade de cervecexeiras per cápita máis alta do mundo.

Xeografía
---------

A rexión administrativa da Alta Franconia limita con Turinxia (*Thüringen*) ao norte, coa Baixa Franconia (*Unterfranken*) ao oeste, coa Franconia Media (*Mittelfranken*) ao suroeste, co Alto Palatinado (*Oberpfalz*) ao sueste, con Saxonia (*Sachsen*) ao nordeste e coa República Checa ao leste.

División administrativa
-----------------------

A rexión da Alta Franconia está composta por catro cidades-distrito (*Kreisfreie Städte)* e nove distritos rurais (*Landkreise*):

### Cidades-distrito

1. Bamberg
2. Bayreuth
3. Coburg
4. Hof

### Distritos rurais

1. Bamberg
2. Bayreuth
3. Coburg
4. Forchheim
5. Hof
6. Kronach
7. Kulmbach
8. Wunsiedel

Evolución histórica da poboación
--------------------------------

| Ano | Poboación |
| --- | --- |
| 1900 | 608 116 |
| 1910 | 661 862 |
| 1939 | 790 151 |
| 1950 | 1 088 721 |
| 1961 | 1 056 087 |
| 1970 | 1 079 131 |
| 1987 | 1 036 576 |
| 2002 | 1 112 655 |
| 2005 | 1 101 390 |
| 2006 | 1 094 525 |
| 2008 | 1 085 770 |
| 2010 | 1 071 984 |
| 2015 | 1 059 358 |
| 2019 | 1 065 371 |

Historia
--------

Despois da fundación do Reino de Baviera, o estado reorganizouse totalmente e, en 1808, dividiuse en 15 rexións gobernamentais administrativas (en alemán *Regierungsbezirke*, singular *Regierungsbezirk*), chsamados *Kreise* (singular *Kreis*) en Baviera. Estas foron creados segundo o modelo dos departamentos franceses, bastante uniformes en tamaño e poboación, e recibiron o nome dos seus principais ríos.

Nos anos seguientes, debido aos cambios territoriais (por exemplo, a perda do Tirol alemán e a adquisición do Palatinado renano), o número de *Kreise* reduciuse a 8. Un deles foi o *Rezatkreis* (distrito de Rezat). En 1837, o rei Luís I de Baviera cambiou o nome dos *Kreise* aos nomes territoriais históricos. Isto tamén implicou algúns cambios fronteirizos ou intercambios territoriais. Así, o nome do distrito de *Mainkreis* cambiou a Alta Franconia.

Principais lugares de interese
------------------------------

Xunto á antiga cidade e sede episcopal de Bamberg, están a capital Bayreuth, a antiga cidade de Coburg e o centro do clasicismo de Hof, así como as cidades de Lichtenfels, Kronach, Gößweinstein e Kulmbach, o Palacio Weißenstein, a Abadía de Banz e a Basílica dos catorce axudantes santos, as atraccións escénicas do río Main e as cadeas montañosas baixas das montañas Fichtel coa cidade de Wunsiedel e o bosque de Franconia, son as principais atraccións turísticas. Tamén hai numerosos balnearios, como Bad Rodach, Bad Steben, Bad Staffelstein, Bad Berneck e Bad Alexandersbad.

Economía
--------

O produto interior bruto (PIB) da rexión foi de 40 600 millóns de euros en 2018, o que representa o 1,2 % da produción económica alemá. O PIB per cápita axustado ao poder adquisitivo foi de 34 000 €, o 116 % da media da Unión Europea no mesmo ano. O PIB por empregado foi o 96 % da media da UE.

Notas
-----

1. ↑  Berg-Schlosser, Dirk (1993). *Political Culture in Germany*. p. 102. ISBN 978-1-3492-2767-9.
2. ↑  Páxina web oficial de Bayreuth.
3. ↑  "Regional GDP per capita ranged from 30% to 263% of the EU average in 2018" (PDF). *Eurostat*. Consultado o 20 de xaneiro de 2021.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alta Franconia*** |

### Bibliografía

* Georg Dehio (1999): *Bayern I: Franken*. 2. Aufl. Múnic: Deutscher Kunstverlag. ISBN 978-3-4220-3051-0.
* Georg Stolz, Michael Jeiter1 (1989: *Franken: Die Region 7*. Múnic (= Ein DKV-Bildhandbuch). ISBN 3-4220-3012-3.
* Ralf Nestmeyer (2007): *Franken. Ein Reisehandbuch*. Michael-Müller-Verlag, Erlangen, 4. Auflage, ISBN 978-3-8995-3278-4.

### Outros artigos

* Franconia
* Alta Baviera
* Franconia Media
* Palatinado renano
* Baixa Franconia
* Baixa Baviera
* Suabia

### Ligazóns externas

* Web oficial Arquivado 28 de outubro de 2020 en Wayback Machine. *(en alemán)*.
* Lugares de interese en Franconia *(en alemán)*.

| * v
* c
* e
Rexións de Alemaña |
| --- |
| Baden-Württemberg  | 
* Friburgo
* Karlsruhe
* Stuttgart
* Tubinga

 |
| Baviera  | 
* Alta Baviera
* Alta Franconia
* Alto Palatinado
* Baixa Baviera
* Baixa Franconia
* Franconia Media
* Suabia

 |
| Hessen  | 
* Darmstadt
* Gießen
* Kassel

 |
| Renania do Norte-Westfalia  | 
* Arnsberg
* Colonia
* Detmold
* Düsseldorf
* Münster

 |
| Saxonia  | 
* Chemnitz
* Dresde
* Leipzig

 |

|  |  |
| --- | --- |
| Control de autoridades | 
* Wd: Q10554
* WorldCat
* VIAF: 127486552
* Bavarikon: ODB\_A00001932
* BNF: 12108436n
* GeoNames: 2860681
* GND: 4042917-9
* LCCN: n81143948
* NKC: ge161647
* OSM: 17592
* SUDOC: 029462037

 |